रामनाम की महिमा डॉक्टर महोदय की समझ में आ गई और वे परमहंस के चरणों में गिर पड़े। मरा-मरा जपकर वाल्मीकि दस्यु से कवि बन गए। रामनाम ने ही राजा पौरु को महर्षि विश्वामित्र के क्रोध से बचाया था। दीपावली, रामनवमी और श्रीराम से जुड़े सैंकड़ों व्रत, पर्व और तीर्थ उनके अस्तित्व को प्रमाणित करते हैं। द्वादश ज्योतिर्लिंगों में शामिल रामेश्वरम की स्थापना स्वयं भगवान राम ने की थी, जो हिंदू तीर्थों के चार धामों में से एक भी माना जाता है। ऐसे ही और अनगिनत तीर्थ भगवान राम से संबद्ध हैं। उत्तर भारत में स्थित प्रसिद्ध वैष्णो देवी तीर्थ भी किसी-न-किसी रूप में भगवान राम से जुड़ा है।